text: Så er flyrute fra Esbjerg til København en realitet
  06 oktober 2014 kl. 15.43
  Den 1. februar letter det første rutefly fra Esbjerg til København efter 15 års pause. Arbejdsgruppen bag genoplivning af ruten kunne mandag meddele, at det er en realitet.
  Seks selskaber har hver skudt en halv million i projektet Es-Air, som skal drive ruten sammen med det danske selskab Jet-Time.
  De seks firmaer er Blue Water shipping, Viking Life-Saving Equipment, Det Faglige Hus, Q-Star og sletten Delta.
  - Det er en utrolig befrielse, at vi nu kan meddele, at ruten er en realitet, siger advokat Anders Steenstrup, som er talsmand for arbejdsgruppen, til jv.dk.
  -Vi har arbejdet på det i mange år, og jeg er helt overbevist om, at ruten vil få en meget fin opbakning.
  - Er det ikke fantastisk, siger lufthavnschef Anette Bendixsen til TV SYD. Det var en lykkelig nyhed.
  - Uden investorernes store opbakning kunne det ikke lade sig gøre. Men det bliver til stor glæde for Esbjerg By og erhvervslivet.
  Ruten mellem Esbjerg og København døde, da Storebæltsbroen blev åbnet.
  Den genoplivede rute er planlagt til fire dagelige returflyvninger. Billetprisen bliver fra 499 til 1499 kr. afhængig af belægningen. Det bliver således dyrest mandag morgen, hvor efterspørgslen ventes at blive størst.
  Turen til og fra København tager 45 minutter. Der regnes med 27 passagerer i gennemsnit i et fly med plads til 60. Det svarer til en belægning på ca. 40 procent.
  